หุ้นเช้านี้แกว่งปิดบวก 0.18 จุด
หุ้นภาคเช้า24ก.ย.ปิดตลาดที่ 1,286.44 จุด บวก 0.18 จุด หรือ 0.01% มูลค่าซื้อขาย 16,836.59 ล้านบาท
24 ก.ย. 2555

หุ้นภาคเช้า24ก.ย.ปิดตลาดที่ 1,286.44 จุด บวก 0.18 จุด หรือ 0.01% มูลค่าซื้อขาย 16,836.59 ล้านบาท
 




 
ดัชนีตลาดหลักทรัพย์แห่งประเทศไทย วันที่ 24 ก.ย. เปิดตลาดลงไปอยู่ในแดนลบ โดยลงไปแตะที่ 1,280.49 จุด ก่อนที่จะกระเตื้องขึ้นไปถึง 1,287.62 จุด จากนั้นแกว่งตัวสลับบวกลบ จนกระทั่งปิดตลาดที่ 1,286.44 จุด บวก 0.18 จุด หรือ 0.01% มูลค่าการซื้อขาย 16,836.59 ล้านบาท
บริษัทหลักทรัพย์ (บล.) ไอร่า ระบุว่า ปัจจัยลบเดิมๆ กลับมากดดัน โดยเฉพาะวิกฤตหนี้ยุโรป ที่ปัจจุบันยังไม่มีความชัดเจน และความคืบหน้าในการแก้ไข แม้ที่ผ่านมา ECB จะมีมาตรการซื้อคืนพันธบัตรเพื่อลดต้นทุนเงินกู้ยืมของประเทศที่ประสบปัญหาทางการเงิน 
"อย่างไรก็ตามมีการคาดการณ์ว่า สเปนอยู่ระะหว่างเตรียมแผนเพื่อขอรับความช่วยเหลือทางการเงิน หลังเตรียมปฏิรูปโครงสร้างต่างๆ เพื่อให้เป็นไปตามเงื่อนไข ซึ่งคาดจะมีการเปิดเผยแผนในวันที่ 27 ก.ย. นี้ โดยคาดว่าการขอรับความช่วยเหลือดังกล่าวน่าจะช่วยลดความกังวลประเด็นการลุกลามหนี้ได้ในระดับหนึ่ง" บล.ไอร่า ประเมิน
ขณะที่ บล.ยูโอบี เคย์เฮียน ระบุว่า วันนี้ตลาดขาดปัจจัยใหม่ๆ จึงแกว่งตัวออกด้านข้าง โดยนักลงทุนกำลังติดตามสถานการณ์ในสเปน โดยมูดี้ส์ อินเวสเตอร์เซอร์วิสจะทบทวนอันดับความน่าเชื่อถือในสัปดาห์นี้ และมีแนวโน้มว่า จะปรับลดความน่าเชื่อถือพันธบัตรรัฐบาลสเปนลงสู่สถานะ Junk bond
มูลค่าซื้อขาย 5 อันดับหลักทรัพย์BANPU มูลค่า 1,329 ล้านบาท ปิดที่ 395.00 บาท -9.00 บาท หรือ -2.23%BLAND มูลค่า 1,087 ล้านบาท ปิดที่ 1.43 บาท +0.03 บาท หรือ +2.14% TRUE มูลค่า 838 ล้านบาท ปิดที่ 6.00 บาท +0.20 บาท หรือ +3.45% BTS มูลค่า 792 ล้านบาท ปิดที่ 5.95 บาท +0.15 บาท หรือ +2.59% TMB มูลค่า 710 ล้านบาท ปิดที่ 1.84 บาท +0.08 บาท หรือ +4.55%